**แนวทางในการนำเสนอ PowerPoint เพื่อเสนอหลักสูตรปรับปรุงให้มหาวิทยาลัยพิจารณา**

**สำหรับหลักสูตรครบรอบปรับปรุงเริ่มใช้ปีการศึกษา 1/2569**

แนวทางในการนำเสนอ PowerPoint เพื่อเสนอหลักสูตรปรับปรุงให้มหาวิทยาลัยพิจารณา โดยให้แต่ละหลักสูตรใช้เวลาในการนำเสนอ 15-20 นาที โดยขอให้นำเสนอรายละเอียด ดังนี้

1. **ให้แสดงกระบวนการได้มาของข้อมูลจากผู้มีส่วนได้ส่วนเสีย** โดยแสดงถึงวิธีการกำหนดกลุ่มผู้มีส่วนได้ส่วนเสีย การเก็บข้อมูล การวิเคราะห์และประเมินผลการดำเนินการของหลักสูตรที่ผ่านมา รวมทั้งการนำผลการวิเคราะห์ดังกล่าว มากำหนดปรัชญา ความสำคัญ วัตถุประสงค์ และผลลัพธ์การเรียนรู้ของหลักสูตร
2. **มีการวิเคราะห์ความต้องการ (Demand) ของตลาดแรงงาน และกำลังการผลิต (Supply)** ของประเทศ ดังนี้

- ความต้องการ (Demand) แรงงาน/บัณฑิตที่สำเร็จการศึกษาในสาขาวิชาของหลักสูตร

- จำนวนหลักสูตรในสาขาวิชาเดียวกันหรือสาขาวิชาใกล้เคียงกับหลักสูตรที่เปิดสอนในประเทศ

- ข้อมูลที่แสดงรายละเอียดว่าผู้ใช้บัณฑิต/ภาคอุตสาหกรรม ที่มีความต้องการบัณฑิตจากหลักสูตรนี้มาจากบริษัท หน่วยงาน หรือองค์กรในกลุ่มอุตสาหกรรมหรือธุรกิจประเภทใดบ้าง

3. **จุดเด่นของหลักสูตร** จากการวิเคราะห์คู่แข่งขันหรือคู่เปรียบเทียบ คือ การวิเคราะห์ว่าใครคือคู่แข่งขัน/คู่เปรียบเทียบของหลักสูตรจุดแข็งและจุดอ่อนของคู่แข่งขันเป็นอย่างไร

4. **ให้แสดงสาระสำคัญของการปรับหลักสูตร** โดยให้ใช้ข้อมูลที่ได้จากการประเมินและปรับปรุงการดำเนินงานของหลักสูตรเดิมและความต้องการซึ่งได้มาจาก

(1) มหาวิทยาลัย (KMUTT Student QF)

(2) Professional Standard (กว. กค.)

(3) ผู้มีส่วนได้เสีย (Stakeholders) เช่น ผู้ใช้บัณฑิต ศิษย์เก่า อาจารย์ นักศึกษาปัจจุบัน เจ้าหน้าที่ เป็นต้น

(4) Feedback จากรายงานการประเมินตนเอง (Self-Assessment Report : SAR) จากปีที่ผ่านมา

5. ให้แสดง**ผลลัพธ์การเรียนรู้ระดับหลักสูตร** (Program Learning Outcomes: PLO) ผลลัพธ์การเรียนรู้ระดับชั้นปี (YLO Learning Outcomes: YLO) วิธีการสอน การวัดและประเมินผล ที่สอดคล้องกับข้อมูลที่ได้จากการประเมินและปรับปรุงการดำเนินงานของหลักสูตรเดิมและความต้องการซึ่งได้มาจาก Stakeholders

6. ให้แสดง **เส้นทางการเรียนรู้ (Learning Path) และ แผนการศึกษา** ให้เห็นความเชื่อมโยงรายวิชาตามแผนการศึกษา (รายวิชา บังคับก่อน/รายวิชาบังคับร่วม) และผลลัพธ์การเรียนรู้ของนักศึกษาในแต่ละปีการศึกษา (ถ้ามี)